นำ้จากเท้า ที่ไปเหยียบน้ำลายหรือเยี่ยว หมาบ้า กระเด็นลงถังอาบน้ำ 1 หยด เมื่ออาบน้ำจากถังนั้นเราจะติดเชื้อไหม ผมเคยฉีดวัคซีนมาแล้วครบ 5 เข็ม เมื่อ 11 เมษา 61 เป็นเวลาจากเข็มสุดท้าย 3 เดือน 4 วัน ผมต้องไปฉีดวัคซีนกระตุ้นไหมครับ
สวัสดีค่ะ หากเท้าที่ไปเหยียบน้ำลายสุนัขนั้น ไม่ได้มีบาดแผล ก็จะไม่ติดเชื้อพิษสุนัขบ้า ส่วนการที่น้ำจากเท้ากระเด็นลงถังอาบน้ำไปเพียง 1 หยด หากในน้ำนั้นมีเชื้อพิษสุนัขบ้าจริง เชื้อก็จะถูกเจือจางลงจนมีปริมาณเพียงน้อยนิดเท่านั้น อีกทั้งหากเป็นน้ำประปาที่มีคลอรีน เชื้อก็จะตายภายในไม่กี่นาที และหากเชื้อโดนผงซักฟอกหรือสบู่ ก็จะตายในทันทีดังนั้นการนำน้ำจากถังน้ำนั้นมาอาบ ไม่ได้ทำให้เราติดเชื้อพิษสุนัขบ้าได้ จึงไม่จำเป็นต้องไปฉีดวัคซีนพิษสุนัขบ้าค่ะสำหรับในปัสสาวะของสุนัขนั้น จะไม่มีเชื้อพิษสุนัขบ้าอยู่ค่ะ